b'\n_START_ARTICLE_\nTr\xc3\xb8ndersk Vise- og Lyrikkforum\n_START_PARAGRAPH_\nTr\xc3\xb8ndersk Vise- og Lyrikkforum var en organisasjon som eksisterte fra 1976, og som gikk i dvale mot slutten av 1980-tallet (som Tr\xc3\xb8ndersk Viseforum). Et fors\xc3\xb8k p\xc3\xa5 2000-tallet med nyetablering ble kortvarig. TVLF var aktive deltakere i Norsk Viseforum (den gangen Norsk Vise- og Lyrikkforum).\n_START_SECTION_\nHistorikk\n_START_PARAGRAPH_\nTr\xc3\xb8ndersk Vise- og Lyrikkforum oppsto i kj\xc3\xb8lvannet av etableringen av Norsk Vise- og Lyrikkforum 4. august 1975, og var en del av viseb\xc3\xb8lgen i Norge. Organisasjonen besto av klubber, grupper og enkeltmedlemmer i Nord- og S\xc3\xb8r-Tr\xc3\xb8ndelag._NEWLINE_Formenn var Paal Sand\xc3\xb8 (1976-77), Kjell Grytdal (1977-78), Gunnar Kvarme (1978-80), Idar Lind (1980-81), Per Hommelhaug (1981-84), Anne Karin Vevle (1984-86), Bendik Christensen (1986-?) _NEWLINE_TVLF ga 1980-87 ut 15 nummer av medlemsbladet Versego og i tillegg heftet Tr\xc3\xb8ndervisa 1986 og 1987.'